title: 2013/620/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Skupnega podjetja za gorivne celice in vodik za proračunsko leto 2011

text:
               16.11.2013

               SL

               Uradni list Evropske unije

               L 308/351

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Skupnega podjetja za gorivne celice in vodik za proračunsko leto 2011
   (2013/620/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja za gorivne celice in vodik za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Skupnega podjetja za gorivne celice in vodik za proračunsko leto 2011 z odgovori skupnega podjetja (1),

               —

               ob upoštevanju priporočila Sveta z dne 12. februarja 2013 (05755/2013 – C7-0040/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 521/2008 z dne 30. maja 2008 o ustanovitvi Skupnega podjetja za gorivne celice in vodik (4), zlasti člena 11(4) Uredbe,

               —

               ob upoštevanju Uredbe Sveta (EU) št. 1183/2011 z dne 14. novembra 2011 o spremembi Uredbe (ES) št. 521/2008 o ustanovitvi Skupnega podjetja za gorivne celice in vodik (5),

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (6), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0084/2013),

               1.

               podeli razrešnico izvršnemu direktorju Skupnega podjetja za gorivne celice in vodik glede izvrševanja proračuna skupnega podjetja za proračunsko leto 2011;

               2.

               navaja svoje pripombe v spodnji resoluciji;

               3.

               naroča svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja za gorivne celice in vodik, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 6, 10.1.2013, str. 56.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 153, 12.6.2008, str. 1.

      (5)  UL L 302, 19.11.2011, str. 3.

      (6)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Skupnega podjetja za gorivne celice in vodik za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Skupnega podjetja za gorivne celice in vodik za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Skupnega podjetja za gorivne celice in vodik za proračunsko leto 2011 z odgovori skupnega podjetja (1),

                  —

                  ob upoštevanju priporočila Sveta z dne 12. februarja 2013 (05755/2013 – C7-0040/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe Sveta (ES) št. 521/2008 z dne 30. maja 2008 o ustanovitvi Skupnega podjetja za gorivne celice in vodik (4), zlasti člena 11(4) Uredbe,

                  —

                  ob upoštevanju Uredbe Sveta (EU) št. 1183/2011 z dne 14. novembra 2011 o spremembi Uredbe (ES) št. 521/2008 o ustanovitvi Skupnega podjetja za gorivne celice in vodik (5),

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (6), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0084/2013),

                  A.

                  ker je bilo Skupno podjetje za gorivne celice in vodik (v nadaljnjem besedilu: skupno podjetje) ustanovljeno maja 2008 z Uredbo (ES) št. 521/2008 kot javno-zasebno partnerstvo za obdobje do 31. decembra 2017, da bi se osredotočili na razvoj tržnih aplikacij ter tako pospešili dodatna prizadevanja gospodarstva za hitro uveljavljanje tehnologij gorivnih celic in vodika,

                  B.

                  ker je bila Uredba (ES) št. 521/2008 spremenjena z Uredbo (EU) št. 1183/2011,

                  C.

                  ker je skupno podjetje finančno samostojno šele od novembra 2010, in je leta 2011 pripravilo svoje prve letne računovodske izkaze za celotno proračunsko leto,

                  D.

                  ker so člani skupnega podjetja Unija, ki jo zastopa Komisija, industrijsko združenje New Energy World Industry Grouping (NEW-IG) in raziskovalna skupnost N.ERGHY,

                  E.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov skupnega podjetja za proračunsko leto 2011,

                  F.

                  ker je Računsko sodišče podalo mnenje s pridržkom o zakonitosti in pravilnosti z računovodskimi izkazi povezanih transakcij skupnega podjetja,

                  G.

                  ker je najvišji prispevek Unije k skupnemu podjetju za celotno obdobje 470 000 000 EUR, ki se izplača iz proračuna sedmega okvirnega programa za raziskave, pri čemer delež, namenjen tekočim stroškom, ne sme preseči 20 000 000 EUR,

         Upravljanje proračuna in finančno poslovodenje

                  1.

                  pozdravlja dejstvo, da po mnenju Računskega sodišča letni računovodski izkazi skupnega podjetja za leto 2011 v vseh pomembnih vidikih pošteno predstavljajo njegovo finančno stanje na dan 31. decembra 2011 ter rezultate njegovega poslovanja in denarne tokove za leto, ki se je takrat končalo, v skladu z določbami njegovih finančnih pravil;

                  2.

                  je zaskrbljen, ker je Računsko sodišče podalo mnenje s pridržkom o zakonitosti in pravilnosti z računovodskimi izkazi povezanih transakcij, ker je bilo septembra 2012 opravljenih osem od dvanajstih naknadnih revizij, kot opredeljuje strategija naknadnih revizij, ki jo je sprejel upravni odbor skupnega podjetja januarja 2011, v zvezi s 4 800 000 EUR (27 % vseh zahtevkov za povračilo stroškov, prejetih s strani skupnega podjetja), pri čemer so bile pri dveh odkrite velike napake in so bile v večini (764 000 EUR) naslednje leto odpravljene;

                  3.

                  ugotavlja, da so razen zadev, opisanih v dveh revizijah, transakcije, povezane z letnimi računovodskimi izkazi skupnega podjetja za leto 2011, v vseh pomembnih vidikih zakonite in pravilne;

                  4.

                  poleg tega ugotavlja, da je končni proračun skupnega podjetja zajemal sredstva za prevzem obveznosti in plačila v višini 117 000 000 EUR oziroma 60 000 000 EUR in da je bila stopnja porabe za razpoložljiva sredstva za prevzem obveznosti in plačila 99,8 % oziroma 87,9 %, ugotavlja, da je bil znesek 112 000 000 EUR, ki predstavlja obveznosti, razpoložljive za operativno poslovanje (naslov III proračuna), porabljen kot celotna obveznost, povezana z razpisom za zbiranje predlogov za leto 2011;

                  5.

                  z zaskrbljenostjo ugotavlja, da niso bili upoštevani proračunski postopki, opredeljeni v finančnih pravilih skupnega podjetja, zaradi napačnega pojmovanja odstopanja, ki ga je odobrila Komisija, da se razveljavljena sredstva vnesejo v oceno prihodkov in odhodkov za naslednje leto; ugotavlja, da je zaradi napačne razlage proračunskega postopka realizacija proračuna napačna, saj v izračun za leto 2010 ni bilo vključenih 6 300 000 EUR odobritev plačil, prenesenih iz leta 2011 v leto 2012, izkaz realizacije proračuna za leto 2010 pa ne prikazuje 3 300 000 EUR odobritev plačil, prenesenih iz leta 2010 v leto 2011;

                  6.

                  je zaskrbljen, ker celotne neporabljene obveznosti iz leta 2010 v znesku 10 400 000 EUR, ki bi morale biti porabljene najkasneje do 31. decembra 2011, niso bile razveljavljene do konca leta 2011, ampak šele januarja 2012;

                  7.

                  potrjuje, da so razpisi za zbiranje predlogov v letih 2008, 2009 in 2010 privedli do podpisa sporazumov o nepovratnih sredstvih v skupni vrednosti 183 400 000 EUR, leta 2011 pa je bil objavljen četrti razpis za zbiranje predlogov v vrednosti 111 600 000 EUR, kar je 41 % oziroma 25 % najvišjega možnega prispevka Unije za raziskovalne dejavnosti skupnega podjetja; poleg tega ugotavlja, da je bil januarja 2012 objavljen peti razpis za zbiranje predlogov v vrednosti 79 000 000 EUR, kar pomeni dodatnih 18 % najvišjega možnega prispevka Unije; ugotavlja napredek pri izvrševanju proračuna;

         Nadzorni in kontrolni sistemi

                  8.

                  ugotavlja, da je računovodja na koncu leta 2011 potrdil ustrezne poslovne procese, kot zahtevajo finančna pravila skupnega podjetja, in da je pri tem ugotovil nekatere pomanjkljivosti; ugotavlja, da je Skupno podjetje za gorivne celice in vodik opredelilo akcijski načrt za odpravljanje slabosti, ki so bile ugotovljene, in da se po podatkih skupnega podjetja veliko ukrepov že izvaja;

         Letna ocena ravni prispevkov v blagu

                  9.

                  pozdravlja dejstvo, da je bila pripravljena metoda za ocenjevanje ravni prispevkov v blagu, ki sta jo aprila 2012 skupaj ocenila služba Evropske komisije za notranjo revizijo in enota za notranjo revizijo skupnega podjetja;

                  10.

                  je ustrezno seznanjen, da je bila skupna višina prispevkov v blagu, ki jo je 8. februarja 2012 potrdil računovodja, 347 600 000 EUR in da je bilo v ocenjevalnem poročilu ugotovljeno, da bi bilo treba ta znesek zmanjšati za 930 000 EUR, saj so nekateri udeleženci izračunali svoje načrtovane stroške po 60-odstotni namesto 20-odstotni pavšalni stopnji za izračun posrednih stroškov, ki se uporablja za skupno podjetje; ugotavlja, da je bil ta popravek vnesen;

         Vodenje zakladnice

                  11.

                  poudarja, da je imelo skupno podjetje konec decembra 2011 na svojem bančnem računu 9 200 000 EUR in da so se med avgustom 2011 in decembrom 2011 denarna sredstva skupnega podjetja gibala med približno 30 000 000 EUR in 60 000 000 EUR; poziva skupno podjetje, naj skupaj s Komisijo izvede vse potrebne ukrepe, da bi zmanjšalo sredstva na računu na zahtevano raven, znotraj meja, določenih v finančnih sporazumih s Komisijo;

         Druge upravne zadeve

                  12.

                  ugotavlja, da je skupno podjetje v letu 2011 pripravilo načrt neprekinjenega poslovanja in doseglo napredek pri formalizaciji varnostnih politik IT z načrtom neprekinjenega poslovanja, vključno z načrtom sanacije po nesreči, ki je bil sprejet junija 2012;

                  13.

                  ugotavlja, da finančna pravila skupnega podjetja še niso bila spremenjena tako, da bi vključevala določbo o pooblastilih notranjega revizorja Komisije; vendar ugotavlja, da je upravni odbor marca 2011 določil in potrdil naloge službe Evropske komisije za notranjo revizijo in enote za notranjo revizijo;

                  14.

                  pozdravlja dejstvo, da je bil 3. februarja 2012 podpisan Sporazum z državo gostiteljico med skupnim podjetjem in belgijskimi organi v zvezi s pisarnami, privilegiji in imunitetami ter drugo podporo, ki jo je treba zagotoviti;

         Druge zadeve

                  15.

                  ponovno poziva Računsko sodišče, naj v razumnem roku Parlamentu zagotovi posebno poročilo o skupnih vprašanjih, ki se pojavljajo zaradi značilnosti skupnih podjetij in ki bi jih skupna podjetja morala obravnavati s svojimi partnerji, da bi zagotovila njihovo dodano vrednost in učinkovito izvajanje raziskovalnih, tehnološko razvojnih in demonstracijskih programov Unije; prav tako ugotavlja, da bi moralo to poročilo vsebovati oceno učinkovitosti ustanovitve in strukture skupnih podjetij.

         (1)  UL C 6, 10.1.2013, str. 56.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 153, 12.6.2008, str. 1.

         (5)  UL L 302, 19.11.2011, str. 3.

         (6)  UL L 357, 31.12.2002, str. 72.


title: 2014/593/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2012

text:
               5.9.2014

               SL

               Uradni list Evropske unije

               L 266/242

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2012
   (2014/593/EU)
   EVROPSKI PARLAMENT,

               —

               ob upoštevanju letnih računovodskih izkazov Evropskega centra za spremljanje drog in zasvojenosti z drogami za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2012 z odgovori centra (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (4), zlasti člena 15 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0185/2014),

               1.

               podeli razrešnico direktorju Evropskega centra za spremljanje drog in zasvojenosti z drogami glede izvrševanja proračuna centra za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 158.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 376, 27.12.2006, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2009/490/ES: Sklep Komisije z dne 23. junija 2009 o varnostnih zahtevah, ki jih morajo izpolnjevati evropski standardi za prenosne glasbene predvajalnike v skladu z Direktivo 2001/95/ES Evropskega parlamenta in Sveta (Besedilo velja za EGP)

text:
               24.6.2009

               SL

               Uradni list Evropske unije

               L 161/38

      SKLEP KOMISIJE

   z dne 23. junija 2009
   o varnostnih zahtevah, ki jih morajo izpolnjevati evropski standardi za prenosne glasbene predvajalnike v skladu z Direktivo 2001/95/ES Evropskega parlamenta in Sveta
   (Besedilo velja za EGP)
   (2009/490/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) ter zlasti člena 4(1)(a),
   ob upoštevanju naslednjega:

               (1)

               Evropske standarde v skladu z Direktivo 2001/95/ES določajo evropski organi za standardizacijo. Taki standardi morajo zagotavljali, da proizvodi izpolnjujejo splošno varnostno zahtevo Direktive.

               (2)

               V skladu z Direktivo 2001/95/ES se domneva, da je proizvod varen, kar zadeva nevarnost in vrste nevarnosti, zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske.

               (3)

               Varnost prenosnega glasbenega predvajalnika je glede na njegovo vrsto zajeta v Direktivi 2001/95/ES, Direktivi 1999/5/ES Evropskega parlamenta in Sveta z dne 9. marca 1999 o radijski opremi in telekomunikacijski terminalski opremi ter medsebojnem priznavanju skladnosti te opreme (2) ali Direktivi 2006/95/ES Evropskega parlamenta in Sveta z dne 12. decembra 2006 o uskladitvi zakonodaje držav članic v zvezi z električno opremo, konstruirano za uporabo znotraj določenih napetostnih mej (3). Direktiva 2001/95/ES zajema prenosne glasbene predvajalnike brez integrirane komunikacijske funkcije.

               (4)

               Direktiva 1999/5/ES in Direktiva 2006/95/ES se sklicujeta na evropski harmonizirani standard EN 60065:2002 „Avdio, video in podobni elektronski aparati – Varnostne zahteve“. Glede na vse bolj nejasno mejo med potrošniško elektroniko in opremo za informacijsko tehnologijo bosta ta standard in standard EN 60950 „Oprema za informacijsko tehnologijo – Varnost – 1. del: Splošne zahteve“ združena v nov standard EN 62368.

               (5)

               Standardi trenutno ne določajo najvišje omejitve glasnosti in ne zahtevajo posebnega označevanja glede emisij hrupa, zahtevajo pa, da se v navodila za uporabo vključi opozorilo o škodljivih učinkih izpostavljenosti pretirani glasnosti.

               (6)

               Evropska komisija je Znanstveni odbor za nastajajoča in na novo ugotovljena zdravstvena tveganja (ZONNUZT) zaprosila za oceno možnih zdravstvenih tveganj pri prenosnih glasbenih predvajalnikih in mobilnih telefonih s funkcijo predvajanja glasbe zaradi njihove razširjene uporabe in vse večjega števila ljudi, nenehno izpostavljenih glasnosti, ki presega dopustno zgornjo mejo za hrup na delovnem mestu (80 decibelov). ZONNUZT je v svojem mnenju (4) sklenil, da uporabniki tako tvegajo težave s sluhom, pa tudi druge težave. Uporabniki zlasti tvegajo trajno izgubo sluha, če prenosni glasbeni predvajalnik uporabljajo najmanj pet let več kot 40 ur na teden pri visoki glasnosti (več kot 89 dB(A)). Taki vzorci uporabe so zdaj postali nekaj običajnega, zlasti med otroki in mladostniki.

               (7)

               Varnostno zahtevo za prenosne glasbene predvajalnike je treba oblikovati v skladu z določbami člena 4(1)(a) Direktive 2001/95/ES z namenom, da se organi za standardizacijo zaprosijo, da oblikujejo standard, ki preprečuje tveganje okvare sluha zaradi izpostavljenosti zvoku iz takih naprav, v skladu s postopkom iz Direktive 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov (5). Sklic na sprejeti standard je treba objaviti v Uradnem listu Evropske unije v skladu s členom 4(2) Direktive 2001/95/ES. Za zagotovitev celovitega in usklajenega pristopa, ki zajema varnost vseh prenosnih glasbenih predvajalnikov, vključno z mobilnimi telefoni s funkcijo predvajanja glasbe, je treba organom za standardizacijo predložiti skupno zahtevo v skladu z Direktivo 2001/95/ES, Direktivo 1999/5/ES in Direktivo 2006/95/ES.

               (8)

               Ko bo standard na voljo in če se Komisija odloči sklic nanj objaviti v Uradnem listu, se bo domnevalo, da prenosni glasbeni predvajalniki, oblikovani in proizvedeni v skladu s standardom, izpolnjujejo splošno varnostno zahtevo iz Direktive 2001/95/ES, kar zadeva varnostno zahtevo, zajeto v standardu.

               (9)

               Ta sklep je v skladu z mnenjem Odbora, ustanovljenega po členu 15 Direktive 2001/95/ES –

         SKLENILA:
   Člen 1
   Namen
   Namen tega sklepa je določiti varnostno zahtevo, na podlagi katere Komisija zadevne organe za standardizacijo zaprosi, da pripravijo standarde za zagotovitev, da izpostavljenost zvoku iz prenosnih glasbenih predvajalnikov pod običajnimi pogoji uporabe ne škoduje sluhu. V zahtevah za prenosne glasbene predvajalnike se upošteva mnenje Znanstvenega odbora za nastajajoča in na novo ugotovljena zdravstvena tveganja o „Možnih zdravstvenih tveganjih zaradi izpostavljenosti hrupu iz prenosnih glasbenih predvajalnikov in mobilnih telefonov s funkcijo predvajanja glasbe“.
   Člen 2
   Opredelitev pojmov
   V tem sklepu je „prenosni glasbeni predvajalnik“ prenosna naprava, ki ni zajeta v Direktivi 1999/5/ES ali Direktivi 2006/95/ES, z naglavnimi ali ušesnimi slušalkami, ki se uporablja za poslušanje posnetega, proizvedenega ali predvajanega zvoka.
   Člen 3
   Zahteve
   1.   V členu 4(1)(a) Direktive 2001/95/ES je varnostna zahteva za prenosne glasbene predvajalnike naslednja:
   Prenosni glasbeni predvajalniki so oblikovani in proizvedeni tako, da je zagotovljeno, da so pod razumno predvidljivimi pogoji uporabe sami po sebi varni in ne povzročajo okvare sluha.
   2.   Zahteva iz odstavka 1 vključuje zlasti naslednje:

               1.

               Izpostavljenost glasnosti je časovno omejena v izogib okvaram sluha. Čas izpostavljenosti pri 80 dB(A) je omejen na 40 ur/teden, pri 89 dB(A) pa na 5 ur/teden. Za druge ravni izpostavljenosti se uporabljata linearni intra- in ekstrapolacija. Upošteva se dinamični razpon zvoka in razumno predvidljiva uporaba izdelka.

               2.

               Prenosni glasbeni predvajalniki imajo primerna opozorila o možnih tveganjih pri uporabi naprave in o načinih izogibanja tem tveganjem ter o informacijah za uporabnike v primerih, v katerih izpostavljenost pomeni tveganje okvare sluha.

      V Bruslju, 23. junija 2009

            Za Komisijo

         Meglena KUNEVA

            Članica Komisije

      (1)  UL L 11, 15.1.2002, str. 4.

      (2)  UL L 91, 7.4.1999, str. 10.

      (3)  UL L 374, 27.12.2006, str. 10.

      (4)  Mnenje z dne 13. oktobra 2008, objavljeno na: http://ec.europa.eu/health/ph_risk/committees/04_scenihr/docs/scenihr_o_018.pdf

      (5)  UL L 204, 21.7.1998, str. 37.


title: Odločba Komisije z dne 14. novembra 2003 o določitvi pogojev v zvezi z zdravstvenim stanjem živali in izdajanjem spričeval za uvoz mehkužcev, njihovih iker in gamet za nadaljnje gojenje, vzrejo, ponovno nasaditev ali prehrano ljudi (notificirano pod dokumentarno številko K(2003) 4153)Besedilo velja za EGP

text:
Pomembno pravno obvestilo

|

32003D0804

Uradni list L 302 , 20/11/2003 str. 0022 - 0033

		Odločba Komisijez dne 14. novembra 2003o določitvi pogojev v zvezi z zdravstvenim stanjem živali in izdajanjem spričeval za uvoz mehkužcev, njihovih iker in gamet za nadaljnje gojenje, vzrejo, ponovno nasaditev ali prehrano ljudi(notificirano pod dokumentarno številko K(2003) 4153)(Besedilo velja za EGP)(2003/804/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg [1], kakor je bila nazadnje spremenjena z Uredbo (ES) št. 806/2003/ES [2], in zlasti členov 19(1), 20(1) in 21(2) Direktive,ob upoštevanju naslednjega:(1) Oblikovati je treba seznam tretjih držav ali njihovih delov, iz katerih smejo države članice uvažati žive mehkužce, njihove ikre in gamete za nadaljnje gojenje, vzrejo, ponovno nasaditev ali prehrano ljudi v Skupnost.(2) Določiti je treba posebne pogoje v zvezi z zdravstvenim stanjem živali in vzorce spričeval za navedene tretje države ob upoštevanju zdravstvenega stanja živali v teh tretjih državah in stanja mehkužcev, ikr in gamet, ki se uvažajo, da se prepreči vnos povzročitelja bolezni, ki bi lahko znatno vplival na stalež mehkužcev v Skupnosti.(3) Pozornost je treba posvečati nastajajočim in eksotičnim boleznim v Skupnosti, ki bi lahko znatno vplivale na stalež mehkužcev v Skupnosti. Nadalje je treba upoštevati za bolezni mehkužcev iz Priloge D k Direktivi Sveta 95/70/ES z dne 22. decembra 1995 o uvedbi minimalnih ukrepov Skupnosti za obvladovanje določenih bolezni školjk [3], kakor je bila nazadnje spremenjena z Uredbo (ES) št. 806/2003, in iz stolpca 1 seznama IIPriloge A k Direktivi 91/67/EGS razmere glede bolezni na mestu proizvodnje in, kadar je to primerno, v namembnem kraju.(4) Potrebno je, da države ali deli teh držav, iz katerih države članice smejo uvažati mehkužce, njihove ikre in gamete za nadaljnje gojenje, vzrejo, ponovno nasaditev ali prehrano ljudi, uporabijo pogoje za nadzor in spremljanje bolezni, ki so vsaj enakovredni standardom Skupnosti, kakor so določeni v direktivah 92/67/EGS in 95/70/ES. Metode preskušanja in vzorčenja, ki se uporabljajo, bi morale biti vsaj enakovredne metodam iz Odločbe Komisije 2002/878/ES [4]. Kadar metode preskušanja in vzorčenja v predpisih Skupnosti niso določene, morajo biti uporabljene metode preskušanja in vzorčenja skladne s tistimi, ki so določene v Priročniku diagnostičnih testov za vodne živali Mednarodnega urada za epizootije (OIE).(5) Potrebno je, da se odgovorni pristojni organi teh tretjih držav zavežejo, da bodo v 24 urah po telefaksu, s telegramom ali z elektronsko pošto uradno obvestili Komisijo in države članice o pojavu bolezni iz Priloge D k Direktivi 95/70/ES in stolpca 1 iz seznama II Priloge A k Direktivi 91/67/EGS, kakor tudi o katerih koli drugih izbruhih bolezni, ki povzročajo znatno nenormalno umrljivost pri mehkužcih, na njihovem ozemlju ali delih ozemlja, iz katerih je dovoljen uvoz, ki je predmet te odločbe. V takem primeru morajo odgovorni pristojni organi teh tretjih držav sprejeti ukrepe za preprečevanje širjenja bolezni v Skupnost.(6) Ob upoštevanju pridobljenih mednarodnih praktičnih in znanstvenih izkušenj je treba predpise v zvezi z zdravstvenim stanjem živali, določene v Odločbi Komisije 95/352/ES z dne 25. julija 1995 o pogojih v zvezi z zdravstvenim stanjem živali in izdajanjem spričeval za uvažanje školjk Crassostrea gigas iz tretjih držav za ponovno nasaditev v vodah Skupnosti [5], posodobiti in spremeniti, če je to primerno. Zaradi jasnosti je treba navedene določbe vključiti v to odločbo in Odločbo 95/352 razveljaviti.(7) Zato je treba zahteve za izdajanje spričeval v zvezi z javnim zdravjem, ki se nanašajo na uvažanje živih mehkužcev in njihovih nepredelanih proizvodov iz Direktive Sveta 91/492/EGS z dne 15. julija 1991 o zdravstvenih pogojih za proizvodnjo in dajanje na trg živih školjk [6], kakor je bila nazadnje spremenjena z Uredbo (ES) št. 806/2003, dopolniti z zahtevami za izdajanje spričeval v zvezi z zdravstvenim stanjem živali za uvoz živih mehkužcev.(8) Ta odločba se uporablja brez poseganja v pogoje glede zagotavljanja javnega zdravja iz Direktive 91/492/EGS in Direktive Sveta 92/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [7], kakor je bila nazadnje spremenjena z Odločbo 806/2003/ES.(9) Nevarnost vnosa bolezni, ki bi lahko pri uvozu mehkužcev, ki niso sposobni preživetja, znatno vplivala na stalež mehkužcev v Skupnosti, je majhna. Zahteve, določene v Direktivi 91/493/EGS in zlasti v členu 11 navedene direktive, zagotavljajo ustrezno raven zaščite za mehkužce, ki niso sposobni preživetja, zato dodatno izdajanje veterinarskih spričeval za mehkužce, ki niso sposobni preživetja, ni potrebno.(10) Direktiva Sveta 96/93/ES z dne 17. decembra 1996 o certificiranju živali in živalskih proizvodov [8] določa standarde za certificiranje. Pravila in načela, ki jih uporabljajo uradniki, pristojni za izdajanje spričeval iz tretjih držav v skladu s to odločbo, bi morala dajati jamstva, ki so vsaj enakovredna jamstvom, določenim v navedeni direktivi.(11) Načela, določena v Direktivi Sveta 2002/99/ES z dne 16. decembra 2002 o predpisih v zvezi z zdravstvenim stanjem živali, ki urejajo proizvodnjo, predelavo, distribucijo in vnos proizvodov živalskega izvora, namenjenih za prehrano ljudi [9], in zlasti člen 3 navedene direktive, je treba upoštevati.(12) Možnost nadzora in izkoreninjenja bolezni, ki so za Skupnost eksotične, bi se zmanjšala, če bi prišlo do izpusta mehkužcev, ki prenašajo bolezen, v proste vode Skupnosti, kar bi lahko znatno vplivalo na stalež mehkužcev v Skupnosti. Žive mehkužce, ikre in gamete je zato treba uvažati v Skupnost le, če se vnesejo v gojišče, ki ga je registriral pristojni organ v državi članici skladno s členom 3(1) Direktive 95/70/ES.(13) Ta odločba se ne sme uporabljati za uvoz okrasnih mehkužcev, ki so stalno v akvarijih.(14) Za izvedbo teh novih zahtev glede izdajanja spričeval za uvoz je treba predvideti prehodno obdobje.(15) Prilogo I k tej odločbi je treba pregledati pred datumom uporabe.(16) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –SPREJELA NASLEDNJO ODLOČBO:Člen 1Področje uporabe1. Ta odločba uvaja usklajene predpise glede zdravstvenega stanja živali za uvoz:(a) živih mehkužcev, njihovih iker in gamet za nadaljnje gojenje, vzrejo ali ponovno nasaditev; in(b) živih mehkužcev in mehkužcev, ki niso sposobni preživeti, za neposredno prehrano ljudi ali nadaljnjo predelavo pred uporabo za prehrano ljudi.2. Ta odločba se ne uporablja za uvoz okrasnih mehkužcev, ki so stalno v akvarijih.Člen 2Opredelitev pojmov1. V tej odločbi se uporabljajo opredelitve pojmov iz člena 2 direktiv 91/67/EGS in 95/70/ES.2. Uporabljajo se tudi naslednje opredelitve pojmov:(a) "odobreno uvozno središče" pomeni katerikoli obrat, odpremni center ali center za prečiščevanje v Skupnosti, odobren v skladu z Direktivo 91/492/EGS ali 91/493/EGS, kjer so vzpostavljeni ukrepi za biološko varnost, ki jih je odobril pristojni organ zadevne države članice za nadaljnjo predelavo uvoženih živih mehkužcev;(b) "obalno območje" pomeni območje, ki obsega del obale ali morja ali estuarija:(i) ki ima natančne geografske razmejitve in obsega homogeni hidrološki sistem ali niz takih sistemov; ali(ii) ki je med ustjema dveh vodotokov; ali(iii) kjer je eno ali več gojišč in vsa gojišča obkrožajo ustrezni varovalni pasovi na obeh straneh gojišča ali gojišč;(c) "imenovano gojišče" pomeni obalno gojišče ali kopensko gojišče, kateremu se dovaja voda z umetnim vodnim sistemom, ki zagotavlja popolno inaktivacijo pategenov iz Priloge D k Direktivi 95/70/ES;(d) "nadaljnja predelava" pomeni pripravo in predelavo pred uporabo za prehrano ljudi s katero koli vrsto ukrepov ali tehnik, ki proizvajajo odpadke ali stranske proizvode, ki bi lahko povzročili tveganje, da se bolezni razširijo, vključno: s polaganjem živih mehkužcev v vodo, da se jim omogoči okrevanje med prevozom ali po njem (potopitev), dodelavo, čiščenjem, prečiščevanjem, odmrzovanjem in postopki, ki vplivajo na anatomsko celovitost, kakor je odstranjevanje lupine;(e) "neposredna prehrana ljudi" pomeni, da za prehrano ljudi uvoženi mehkužci v Skupnosti niso predelani naprej preden so dani v maloprodajo za prehrano ljudi;(f) "mehkužci" pomenijo vodne organizme vrste Phylum Mollusca, razred Bivalvia in Gastropoda; izvirajo iz gojišča, vključno katerega koli obrata, gojišča na naravnem dnu ali na splošno iz katerega koli geografsko opredeljenega objekta, v katerem se gojijo ali zadržujejo zato, da so dani na trg;(g) "mehkužci, ki niso sposobni preživetja" pomenijo mehkužce, ki niso več zmožni preživeti kot žive živali, če so vrnjeni v okolje, od koder so bili pridobljeni, vključno s proizvodi iz mehkužcev, ki so namenjeni za neposredno prehrano ljudi ali nadaljnjo predelavo pred uporabo za prehrano ljudi;(h) "ponovna nasaditev" pomeni postopek, pri katerem se živi mehkužci pod nadzorom pristojnega organa prenesejo v odobrena območja na morju ali v laguni ali v odobrena območja estuarija za čas, ki je potreben, da se prečistijo, kakor je opredeljeno v Direktivi 91/492/EGS, vendar to ne vključuje posebnega postopka, pri katerem se mehkužci prenesejo v območja, primernejša za nadaljnje gojenje ali vzrejo, ker se to šteje za gojenje;(i) "ozemlje" pomeni bodisi celotno območje države, obalno območje, imenovano gojišče, območje gojenja ali gojišče na naravnem dnu, kateremu je osrednji pristojni organ zadevne tretje države odobril izvoz v Skupnost.Člen 3Pogoji za uvoz živih mehkužcev, njihovih iker in gamet, namenjenih za nadaljnje gojenje, vzrejo ali ponovno nasaditev v vodah Evropske skupnosti1. Države članice odobrijo uvoz živih mehkužcev, njihovih iker in gamet na njihovo ozemlje za nadaljnje gojenje, vzrejo ali ponovno nasaditev le, če:(a) mehkužci izvirajo z ozemlja in so bili nabrani na ozemlju iz Priloge I;(b) je pošiljka v skladu z jamstvi, vključno z jamstvi za embalažo in označevanje ter ustreznimi posebnimi dodatnimi zahtevami, kakor je določeno v zdravstvenem spričevalu, sestavljenem skladno z vzorcem iz Priloge II, ob upoštevanju pojasnjevalnih opomb iz Priloge III; in(c) so bili mehkužci prepeljani pod pogoji, ki ne spremenijo njihovega statusa zdravstvenega stanja.2. Države članice zagotovijo, da se uvoženi mehkužci, njihove ikre in gamete, namenjeni za nadaljnje gojenje, vzrejo ali ponovno nasaditev v vodah Skupnosti, vnesejo samo na gojišča, ki jih je registriral pristojni organ v državi članici skladno s členom 3(1) Direktive 95/70/ES.3. Države članice zagotovijo, da se uvoženi živi mehkužci, ikre in gamete prepeljejo neposredno na namembno gojišče, kakor je navedeno v zdravstvenem spričevalu.Člen 4Pogoji v zvezi z uvozom živih mehkužcev, namenjenih za prehrano ljudiDržave članice dovolijo uvoz živih mehkužcev, namenjenih za neposredno prehrano ljudi ali nadaljnjo predelavo pred uporabo za prehrano ljudi, na njihovo ozemlje le, če je pošiljka:(a) v skladu s pogoji, določenimi v členu 3(1) in členu 6 te odločbe, ali(b) poslana neposredno v odobreno uvozno središče za nadaljnjo predelavo.Člen 5Pogoji v zvezi z uvozom živih mehkužcev, ki niso sposobni preživetja, namenjenih za prehrano ljudiDržave članice dovolijo uvoz mehkužcev, ki niso sposobni preživetja in so namenjeni za neposredno prehrano ljudi ali nadaljnjo predelavo pred uporabo za prehrano ljudi, na njihovo ozemlje le, če školjke izvirajo iz tretjih držav ali obratov, odobrenih po členu 9 Direktive 91/492/EGS in členu 11 Direktive 91/493/EGS ter so v skladu z zahtevami za izdajanje spričeval v zvezi z javnim zdravjem, določenimi v teh dveh direktivah.Člen 6Izdajanje spričevalZa žive mehkužce, njihove ikre in gamete mora pristojni organ na mejni kontrolni točki v državi članici prihoda izpolniti dokument iz Priloge k Odločbi 92/527/EGS z eno od izjav, določenih v Prilogi IV te odločbe, če je to primerno.Člen 7Preprečevanje kontaminacije naravnih voda1. Države članice zagotovijo, da se uvoženi mehkužci, namenjeni za neposredno prehrano ljudi ali nadaljnjo predelavo pred uporabo za prehrano ljudi, ne vnesejo v naravne vode na njihovem ozemlju ali jih kontaminirajo.2. Države članice zagotovijo, da voda iz uvoženih pošiljk ne kontaminira naravnih voda na njihovem ozemlju.Člen 8Odobritev uvoznih središč1. Pristojni organ države članice odobri obrat za odobreno uvozno središče, če izpolnjuje minimalne pogoje v zvezi z zdravstvenim stanjem živali iz Priloge V te odločbe.2. Pristojni organ države članice sestavi seznam odobrenih uvoznih središč ter vsakemu dodeli uradno številko.3. Pristojni organ vsake države članice sporoči Komisiji in drugim državam članicam seznam odobrenih uvoznih središč in kakršno koli nadaljnjo spremembo k temu seznamu.Člen 9RazveljavitevOdločba 95/352/ES se razveljavi.Člen 10PregledPrilogo I k tej odločbi je treba ponovno preučiti pred 1. majem 2004.Člen 11Datum uporabeTa odločba se uporablja od 1. maja 2004.Člen 12Ta odločba je naslovljena na države članice.V Bruslju, 14. novembra 2003Za KomisijoDavid ByrneČlan Komisije[1] UL L 46, 19.2.1991, str. 1.[2] UL L 122, 16.5.2003, str. 1.[3] UL L 332, 30.12.1995, str. 33.[4] UL L 305, 7.11.2002, str. 57.[5] UL L 204, 30.8.1995, str. 13.[6] UL L 268, 24.9.1991, str. 1.[7] UL L 268, 24.9.1991, str. 15.[8] UL L 13, 16.1.1997, str. 28.[9] UL L 18, 23.1.2003, str. 11.--------------------------------------------------PRILOGA I+++++ TIFF +++++--------------------------------------------------PRILOGA II+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------PRILOGA IIIPojasnjevalne opombe za izdajanje spričeval in označevanje(a) Pristojni organi države izvoznice predložijo spričevala na osnovi ustreznega vzorca iz Priloge II k tej odločbi ob upoštevanju uporabe mehkužcev po vstopu v ES.(b) Ob upoštevanju statusa namembnega kraja glede Bonamia ostreae in Marteilia refringens v državi članici ES se v spričevalo vnesejo in izpolnijo posebne dodatne zahteve.(c) Izvirnik vsakega spričevala obsega eno stran z dvostranskim tiskom ali, kadar je zahtevana več kakor ena stran, je spričevalo v taki obliki, da so vse strani del vezane celote ter neločljive.Vsaka stran desno zgoraj se označi z besedilom "izvirnik" in s posebno številčno oznako, ki jo izda pristojni organ. Vse strani spričevala se oštevilčijo – (številka strani) od (skupno število strani).(d) Izvirnik spričevala in oznake iz vzorca spričevala se sestavijo v vsaj enem uradnem jeziku države članice ES, v katerem se izvaja pregled na mejni točki, in namembne države članice ES. Vendar te države članice lahko dovolijo uporabo drugih jezikov, če je potrebno, z uradnim prevajanjem.(e) Izvirnik spričevala je treba izpolniti na dan natovarjanja pošiljke za izvoz v Evropsko skupnost z uradnim žigom in podpisom uradnega inšpektorja, ki ga je imenoval pristojni organ. Pri tem pristojni organ države izvoznice zagotovi, da se spoštujejo načela za certificiranje, enakovredna načelom iz Direktive Sveta 96/93/ES.Žig, razen če je reliefni, in podpis morata biti drugačne barve, kakor je preostalo tiskanje.(f) Če so zaradi identifikacije kosov pošiljke spričevalu priložene dodatne strani, se štejejo kot del izvirnika in mora vsako stran podpisati in ožigosati uradni inšpektor, ki izdaja spričevala.(b) Izvirnik spričevala mora spremljati pošiljko do mejne kontrolne točke ES.(h) Spričevalo velja 10 dni od datuma izdaje. Pri prevozu z ladjo se čas veljavnosti podaljša za čas potovanja po morju.(i) Mehkužci, njihove ikre in gamete se ne smejo prevažati skupaj z drugimi mehkužci, ikrami in gametami, ki bodisi niso namenjeni v Evropsko skupnost ali pa imajo nižji status zdravstvenega stanja. Ne smejo se prevažati niti pod drugimi pogoji, ki spremenijo njihov status zdravstvenega stanja.(j) Morebitna prisotnost patogenov v vodi je pomemben dejavnik pri določanju statusa zdravstvenega stanja mehkužcev. Uradnik, pristojen za izdajanje spričeval, mora zato upoštevati naslednje:"kraj porekla" mora biti določitev kraja gojišča ali gojišča na naravnem dnu, kjer so bile školjke gojene in dosegle komercialno velikost, ustrezno za pošiljko iz tega spričevala."kraj nabiranja" mora biti zadnje mesto, kjer so bili mehkužci v stiku z naravnimi vodami v državi izvoznici, kot so obrat za prečiščevanje ali vmesna skladišča, kjer školjke hranijo pred izvozom v Skupnost.--------------------------------------------------PRILOGA IVIzjave glede živih mehkužcev, njihovih iker in gamet, namenjenih za nadaljnje gojenje, vzrejo, ponovno nasaditev ali prehrano ljudi v Evropski skupnosti, ki jih izda pristojni organ na mejni kontrolni točki za dopolnitev dokumenta iz Priloge k Odločbi 92/527/EGSPristojni organ na mejni kontrolni točki v državi članici prihoda izpolni dokument iz Priloge k Odločbi 92/527/EGS z eno od naslednjih izjav, če je to primerno:Izjave:bodisi:"[Živi mehkužci] [1] [in] [2] [Ikre] [3] [in] [4] [Gamete] [5], certificirani(-a)(-e) za nadaljnje gojenje, vzrejo ali ponovno nasaditev v obalna območja in gojišča Evropske skupnosti, razen tistih, ki jim je Skupnost odobrila program ali status glede na Bonamia ostrae in Marteilia refringens";ali:"[Živi mehkužci] [6] [in] [7] [Ikre] [8] [in] [9] [Gamete] [10], certificirani(-a)(-e) za nadaljnje gojenje, vzrejo ali ponovno nasaditev v obalna območja in gojišča Evropske skupnosti, vključno s tistimi, ki jim je Skupnost odobrila program ali status glede na [Bonamia ostrae] [11] in [12] [Marteilia refringens] [13]ali:"Živi mehkužci, certificirani za izvoz v Evropsko Skupnost [14] [vključno z območji, ki jim je Skupnost odobrila status ali program glede [Bonamia ostreae] [15] [in] [16] [Marteilia refringens] [17] [za neposredno prehrano ljudi] [18] [za nadaljnjo predelavo v odobrenih uvoznih središčih pred uporabo za prehrano ljudi] [19][1] Ohraniti ustrezno.[2] Ohraniti ustrezno.[3] Ohraniti ustrezno.[4] Ohraniti ustrezno.[5] Ohraniti ustrezno.[6] Ohraniti ustrezno.[7] Ohraniti ustrezno.[8] Ohraniti ustrezno.[9] Ohraniti ustrezno.[10] Ohraniti ustrezno.[11] Ohraniti ustrezno.[12] Ohraniti ustrezno.[13] Ohraniti ustrezno.";[14] Ohraniti ustrezno.[15] Ohraniti ustrezno.[16] Ohraniti ustrezno.[17] Ohraniti ustrezno.[18] Ohraniti ustrezno.[19] Ohraniti ustrezno.".--------------------------------------------------PRILOGA VMINIMALNI POGOJI V ZVEZI Z ZDRAVSTVENIM STANJEM ŽIVALI ZA ODOBRITEV "ODOBRENIH UVOZNIH SREDIŠČ"A. Splošne določbe1. Države članice odobrijo kot uvozna središča le središča in obrate za nadaljnjo predelavo uvoženih mehkužcev, če so pogoji v uvoznem središču taki, da v vodah Skupnosti ne more priti do kontaminacije mehkužcev s patogeni, ki lahko povzročijo znatno nenormalno umrljivost pri mehkužcih zaradi izpustov ali drugih odpadkov ali drugih sredstev.2. Obratom, odobrenim kot "odobrena uvozna središča", se ne sme dovoliti premeščanje mehkužcev izven obrata.3. Minimalni pogoji v zvezi z zdravstvenim stanjem živali, kakor so določeni v delu B te priloge, se poleg določb o javnem zdravju iz Direktive 91/492/EGS uporabljajo za katera koli središča in obrate, vključno za odpremna središča in obrate za prečiščevanje kakor tudi za zdravstvene predpise, določene z zakonodajo Skupnosti v zvezi s stranskimi živalskimi proizvodi, ki niso namenjeni prehrani ljudi.B. Določbe o upravljanju1. Odobrena uvozna središča morajo biti pod nadzorom in odgovornostjo pristojnega organa.2. Odobrena uvozna središča morajo imeti učinkovit sistem za nadzor in spremljanje bolezni; pristojni organ pri izvajanju Direktive 95/70/ES razišče primere domnevne bolezni in umrljivosti; potrebna analiza in obravnava se morata izvajati v posvetovanju s pristojnim organom in pod njegovim nadzorom ob upoštevanju zahteve iz člena 3(1)(a) Direktive 91/67/EGS.3. Odobrena uvozna središča morajo uveljaviti sistem upravljanja, ki ga odobri pristojni organ, vključno z rednimi higienskimi in odlagalnimi postopki za prevoz, prevozne zabojnike, naprave in opremo. Upoštevati je treba s mernice za razkuževanje gojišč mehkužcev, določene v Mednarodnem kodeksu zdravstvenega stanja vodnih živali Mednarodnega urada za epizotije (OIE), šesta izdaja, 2003, Dodatek 5.2.2. Razkužila, ki se uporabljajo, mora namensko odobriti pristojni organ, na voljo mora biti ustrezna oprema za čiščenje in razkuževanje. Odstranjevanje stranskih proizvodov ali drugega odpadnega materiala, vključno mrtvih mehkužcev in njihovih proizvodov, se mora izvajati v skladu z Uredbo (ES) št. 1774/2002. Sistem upravljanja v odobrenem uvoznem središču mora biti tak, da v vodah Skupnosti ne more priti do kontaminacije mehkužcev s patogeni, ki lahko znatno vplivajo na stalež mehkužcev, zlasti bolezni iz Priloge D k Direktivi 95/70/ES.4. Odobrena uvozna središča morajo voditi ažurirano evidenco o opaženi nenormalni umrljivosti in o vseh živih mehkužcih, ikrah in gametah, ki vstopajo v središče, ter o proizvodih, ki zapuščajo središče, vključno njihov vir, njihove dobavitelje in njihov namembni kraj.5. Odobrena uvozna središča se morajo redno čistiti in razkuževati v skladu s programom, opisanim v točki 3 zgoraj.6. Vstop v odobrena uvozna središča je dovoljen samo pooblaščenim osebam, ki morajo nositi varovalno obleko in tudi ustrezno obutev.--------------------------------------------------